ส่วนที่ 1

ข้อมูลสรุป (Executive Summary)

บริษัท สวนอุตสาหกรรมโรจนะ จำกัด (มหาชน) (“บริษัท”)
เป็นผู้ประกอบการด้านการพัฒนาอสังหาริมทรัพย์ประเภทเขต/สวนอุตสาหกรรมเพื่อขายซึ่งดำเนินการโดยภาคเอกชน
บริษัทมีการบริการหลังการขายที่รวดเร็วและเป็นที่ยอมรับจากนักลงทุนทั้งชาวไทยและชาวต่างประเทศ
พร้อมระบบสาธารณูปโภคต่างๆ อันมีระบบสาธารณูปโภคและสิ่งอำนวยความสะดวกที่ครบครัน ได้แก่
ระบบไฟฟ้า ระบบประปา ระบบบำบัดน้ำเสีย ระบบจัดเก็บและกำจัดขยะ ระบบโทรศัพท์ เป็นต้น
บริษัทจดทะเบียนจัดตั้งขึ้นตั้งแต่วันที่ 18 พฤษภาคม 2531

บริษัทและบริษัทย่อยดำเนินธุรกิจเกี่ยวกับระบบสาธารณูปโภคและบริการที่เอื้อประโยชน์ต่อธุรกิจของบริษัท
อันเป็นบริการเสริมหลังการขายพื้นที่เขต/สวนอุตสาหกรรมให้กับบริษัท สามารถแบ่งเป็นกลุ่มใหญ่ ๆ
ได้ดังนี้

1.  กลุ่มธุรกิจสาธารณูปโภค ประกอบด้วย

-   บริษัท โรจนะเพาเวอร์ จำกัด (บริษัทย่อย)
    ดำเนินกิจการโรงงานผลิตและจำหน่ายกระแสไฟฟ้าและไอน้ำ

-   บริษัท โรจนะ อินดัสเตรียล แมเนจเม้นท์ จำกัด (บริษัทย่อย)
    ดำเนินกิจการผลิตน้ำเพื่ออุตสาหกรรมและบริการบำบัดน้ำเสียจากโรงงานอุตสาหกรรม

2.  กลุ่มธุรกิจอสังหาริมทรัพย์ ประกอบด้วย

-   บริษัท โรจนะ พร็อพเพอร์ตี้ จำกัด (บริษัทย่อย)
    ดำเนินกิจการธุรกิจด้านอสังหาริมทรัพย์ประเภทการก่อสร้างอาคารชุดเพื่อเช่าและขาย

-   บริษัท โรจนะ อินดัสเตรียล ปาร์ค (ฉางโจว) จำกัด (บริษัทย่อย)
    ดำเนินกิจการตัวแทนขายที่ดินในประเทศจีน และได้ทำการจดทะเบียนเลิกกิจการเมื่อวันที่ 21
    ตุลาคม 2551

-   บริษัท อาร์พีดี พร็อพเพอร์ตี้ ดีเวลลอปเม้นท์ จำกัด (บริษัทย่อยของบริษัท โรจนะ
    พร็อพเพอร์ตี้ จำกัด)
    ดำเนินกิจการพัฒนาอสังริมทรัพย์ประเภทการก่อสร้างอาคารชุดเพื่อขายและให้เช่าในประเทศจีน

-   บริษัท เคพีดี พร็อพเพอร์ตี้ ดีเวลลอปเม้นท์ จำกัด (บริษัทย่อย)
    ดำเนินกิจการพัฒนาอสังริมทรัพย์ประเภทการก่อสร้างอาคารชุดเพื่อขายและให้เช่าในประเทศจีน

3.  กลุ่มธุรกิจอาหารและเครื่องดื่ม ประกอบด้วย

-   บริษัท โรจนะ ดิซทีลเลอรี่ จำกัด(บริษัทย่อย) ดำเนินกิจการผลิตสุรากลั่นประเภทวิสกี้ บรั่นดี
    สุราขาวและสุราแช่ เพื่อส่งออก

4.  กลุ่มธุรกิจ FACTORY RENTAL & LOGISTICS ประกอบด้วย

-   บริษัท ไทคอน อินดัสเทรียล คอนเน็คชั่น จำกัด (มหาชน) (บริษัทร่วม)
    ดำเนินธุรกิจเกี่ยวกับการก่อสร้างโรงงานมาตรฐานในเขตนิคมอุตสาหกรรม
    และเขต/สวนอุตสาหกรรมเพื่อให้เช่า และ/หรือ เพื่อขาย

5.  กลุ่มธุรกิจ OPERATION AND MAINTENANCE ประกอบด้วย

-   บริษัท ออปอเรชั่นนอล เอ็นเนอร์ยี่ กรุ๊ป จำกัด (บริษัทร่วม)
    ดำเนินเกี่ยวกับการให้บริการบำรุงรักษา และการบริการเกี่ยวกับการผลิตของโรงไฟฟ้า

ผลการดำเนินงานของบริษัทและบริษัทย่อย ในช่วงระยะเวลา 2 ปีที่ผ่านมา สรุปได้ดังนี้

ปี2551 ปี 2550

  (ล้านบาท) (ล้านบาท)

รายได้รวม 6,680 6,571

กำไรสุทธิ 602 924

กำไรต่อหุ้นขั้นพื้นฐาน 0.73 1.30

กำไรต่อหุ้นปรับลด 0.69 1.13

ในปี 2551 บริษัทได้ประกาศจ่ายเงินปันผลสำหรับผลการดำเนินงานของปี 2550 ในอัตราหุ้นละ
0.60 บาท เป็นจำนวนเงินทั้งสิ้น 499.56 ล้านบาท เมื่อวันที่ 23 พฤษภาคม 2551

บริษัทร่วม – ออปอเรชั่นนอล เอ็นเนอร์ยี่ กรุ๊ป ประกาศและจ่ายเงินปันผลในปี 2551 รวมทั้งสิ้น
30 ล้านบาท และบริษัทได้รับเงินปันผลตามสัดส่วนการถือหุ้น (ร้อยละ 25) เป็นจำนวนเงิน 7.50
ล้านบาท

บริษัทร่วม – ไทคอน อินดัสเทรียล คอนเน็คชั่น ประกาศและจ่ายเงินปันผลในปี 2551 รวมทั้งสิ้น
785 ล้านบาท และบริษัทได้รับเงินปันผลตามสัดส่วนการถือหุ้น เป็นจำนวนเงินรวม 171 ล้านบาท

ปี 2551 ผู้ถือใบสำคัญแสดงสิทธิที่จะซื้อหุ้นสามัญ (ROJANA-W) มาใช้สิทธิ์ซื้อหุ้นสามัญ จำนวน
69,722,773 หุ้น ในมูลค่าหุ้นละ 2.967 บาท และ 2.926 บาท โดยมีมูลค่าหุ้นตราไว้หุ้นละ 1
บาท ซึ่งบริษัทได้จดทะเบียนเพิ่มทุนที่ออกและเรียกชำระแล้วกับกรมพัฒนาธุรกิจการค้าเสร็จสิ้น
เมื่อวันที่ 4 มีนาคม 2551 , วันที่ 2 มิถุนายน 2551 , วันที่ 2 กันยายน 2551 และวันที่ 27
พฤศจิกายน 2551 คงเหลือใบสำคัญแสดงสิทธิที่จะซื้อหุ้นสามัญของบริษัท จำนวน 66,672,333 หุ้น
คิดเป็นร้อยละ 8.00 ของทุนที่ชำระแล้ว ซึ่งเป็นไปตามที่ประชุมวิสามัญผู้ถือหุ้นของบริษัท ครั้งที่
1/2546 ในวันพฤหัสบดีที่ 2 ตุลาคม 2546 มีมติให้เปลี่ยนแปลงมูลค่าหุ้นจากมูลค่าหุ้นละ 10 บาท
เป็นมูลค่าหุ้นละ 1 บาท และเพิ่มทุนจดทะเบียนจากเดิม 600 ล้านหุ้น เป็น 900 ล้านหุ้น
ดำเนินการจดทะเบียนกับกรมพัฒนาธุรกิจการค้าในวันที่ 14 ตุลาคม 2546
และให้เสนอขายใบสำคัญแสดงสิทธิที่จะซื้อหุ้นสามัญ (“ใบสำคัญแสดงสิทธิ”) ของบริษัท จำนวน
300,000,000 หน่วย อายุ 5 ปี นับแต่วันที่ออกใบสำคัญแสดงสิทธิ ราคาเสนอขาย 0 บาท
จัดสรรให้แก่ผู้ถือหุ้นที่มีชื่อปรากฏอยู่ในสมุดทะเบียนผู้ถือหุ้น ณ วันที่ 13 มกราคม 2547
(ตามมติที่ประชุมกรรมการครั้งที่ 35/2546 เมื่อวันที่ 26 ธันวาคม 2546) ในสัดส่วน 2
หุ้นสามัญเดิม ต่อ 1 หน่วยใบสำคัญแสดงสิทธิ ซึ่งผู้มีสิทธิได้รับมีจำนวน 299,989,750 หน่วย
ส่วนที่ขาดคือผู้ถือหุ้นต่างชาติที่ไม่ได้เข้าเกณฑ์ โดยใบสำคัญแสดงสิทธิ 1 หน่วย มีสิทธิซื้อหุ้นสามัญได้
1 หุ้น ราคาใช้สิทธิ 3 บาท ต่อหุ้น ในวันที่ 10 กุมภาพันธ์ 2547
เริ่มทำการซื้อขายในตลาดหลักทรัพย์ โดยจัดอยู่ในหมวดใบสำคัญแสดงสิทธิในการซื้อหุ้นสามัญ
และใช้ชื่อว่า “ROJANA-W”

ในวันที่ 19 มกราคม 2552
มีการใช้สิทธิเป็นครั้งสุดท้ายตามใบสำคัญแสดงสิทธิที่จะซื้อหุ้นสามัญของบริษัท
โดยมีผู้มาใช้สิทธิเป็นจำนวน 63,845,714 หุ้น ในมูลค่าหุ้นละ 2.926 บาท
และบริษัทได้ทำการจดทะเบียนเพิ่มทุนที่ออกและเรียกชำระแล้วกับกรมพัฒนาธุรกิจการค้า
กระทรวงพาณิชย์เสร็จสิ้น เมื่อวันที่ 30 มกราคม 2552 ในส่วนใบสำคัญแสดงสิทธิคงเหลือจำนวน
2,826,619 หน่วยที่จะสิ้นสภาพ บริษัทจะดำเนินการลดทุนจดทะเบียนในขั้นตอนต่อไป

ตั้งแต่วันที่ 12 มีนาคม 2552 เป็นต้นไป ชื่อย่อหลักทรัพย์ของบริษัท จากเดิมชื่อ “ROJANA”
เปลี่ยนใหม่เป็น “ROJNA”